stanford-oval/wikipedia huggingface dataset:
רנאטו קרוזונה
הנצחה

חודשיים אחרי מות האמן, ב- 6 ביולי 2001 באצטדיון סן פאולו, נערכה אזכרה שבה הוחלט שהחל משנת 2002 יוענק פרס קרוזונה
2001 - ג'יג'י ד'אלסיו, שירש את הפסנתר של קרוזונה, הקדיש לזכרו את השיר "Caro Renato" (רנאטו היקר) שנכלל באלבום Uno come te (אחד כמוך)
2007 - בטירת סנטאנג'לו ברומא הוצגה תערוכת ציוריו
2010 - הצמד האוסטרלי למוזיקה אלקטרונית Yolanda Be Cool עיבד את Tu vuò fà l'americano תחת השם We No SpeakAmericano שהפך בקיץ ללהיט ודורג כראשון במכירות בבריטניה, דנמרק, הולנד, שוודיה, גרמניה ואוסטריה, ובמקומות הראשונים באיטליה, אוסטרליה, בלגיה, ספרד, שווייץ, ניו זילנד, פינלנד, נורווגיה, אירלנד וצרפת
2021 לרגל מאה שנה להולדתו, הפיק ערוץ הטלוויזיה האיטלקית RAI סרט על הקריירה המקצועית של המלחין בכותרת Carosello Carosone
פרסים ואותות הוקרה

1999 - פרס טנקו - בסן רומו - על תרומתו להתחדשות השיר הנפוליטני
2014 - Bon Bon של הזמר ראפ הקובאני-אמריקאי פיטבול התבסס על ציטוטים משירו של קרוזונה - Tu vuò fà l'americano והשיג מועמדות ל-פרס גראמי הלטיני
קרוזונה במדיה אומנותית אחרת

1999 - בסרט האמריקאי "הכשרון של מר ריפלי" בבימוי של אנתוני מינגלה פיורלו, מאט דיימון וג'וד לאו השתוללו לשמע הצלילים של Tu vuò fà l'americano.
דיסקוגרפיה

78תקליטי 78 סל"ד
דיסקוגרפיה > שלישיית קרוזונה

11 ינואר 1951 - Scalinatella/Oh! Susanna (Pathé, MG 13)
11 ינואר 1951 - Quizas, Quizas, Quizas/L'Horloge De Grand Mère (Pathé, MG 14)
11 ינואר 1951 - Tre numeri al lotto/Anema e core (Pathé, MG 17)
1951 - Your eyes/Music music music (Pathé, MG 24)
1951 - J'attendrai/Tabù (Pathé, MG 25)
1951 - Harry lime theme/La samba del pensamento (Pathé, MG 26)
11 נובמבר 1951 - Yes sir, that's my baby/Oh! What a night (Pathé, MG 27)
1952 - Luna rossa/'O ciucciariello (Pathé, MG 72)
1952 - Vecchia America/Quante lune! (Pathé, MG 85)
1952 - Abbasso il contrabbasso/Tumba la samba (Pathé, MG 86)
1952 - Sulla slitta/'Nu quarto 'e luna (Pathé, MG 99)
12 מרץ 1952 - Papaveri e papere/Buona Pasqua (Pathé, MG 102)
12 מרץ 1952 - Malaguena/Noche de Ronda (Pathé, MG 103)
1952 - T'amo, t'amo, t'amo/Le piconero (Pathé, MG 113)
דיסקוגרפיה > רנאטו קרוזונה

1952 — Muskrat ramble/Stile 1929 (Pathé, MG 114)
1953 — Sì sì fa fa/Il celebre pianista (Pathé, MG 172)
1956 — Il gattino sulla tastiera/Boogie woogie italiano (Pathé, MG 362)
דיסקוגרפיה > רנאטו קרוזונה והרביעייה שלו

1953 — Guglielmina/Arrotino (Pathé, MG 153)
1953 — Yes sir, that's my baby/Music, music, music! (Pathé, MG 156)
1953 — Tre numeri al lotto (i pappagalli)/Oh! Susanna (Pathé, MG 157)
1953 — Original charleston/Darktown strutter's ball (Pathé, MG 159)
1953 — Vola colomba/Mambo jambo (Pathé, MG 160)
1953 — Violino tzigano/Desiderio 'e sole (Pathé, MG 170)
1953 — Domino/El cumbachero (Pathé, MG 171). Il צד A וצד B.
צד B מיוחס לרביעיית קרוזונה
18 במאי 1953 — Nel bosco/Quanno staje cu mme (Pathé, MG 179)
1953 — Caminito/Ciribiribin (Pathé, MG 182)
1954 — Meet mister Callaghan/These foolish things (Pathé, MG 191)
1954 — Ma chansonette/Happy feet (Pathé, MG 192)
1954 — Eternamente/N'accordo in fa (Pathé, MG 195)
1954 — Jambalaya/Copacabana (Pathé, MG 216)
1954 — La pansè/Ciel de Paris (Pathé, MG 218)
1954 — Malafemmena/Sciù sciù (Pathé, MG 225)
23 ביוני 1954 — Te voglio bene/T'aspetto 'e nove (Pathé, MG 245)
13 במאי 1954 — La pansè/Malafemmena (Pathé, MG 246)
1954 — Johnny Guitar/Il piccolo montanaro (Pathé, MG 264)
20 נובמבר 1954 — La donna riccia/Ehi cumpari (Pathé, MG 267)
11 בנובמבר 1954 — E la barca tornò sola/Ufemia (Pathé, MG 268)
1955 — Scapricciatiello/Maruzzella (Pathé, MG 270)
1955 — Ballata selvaggia/Il piccolo montanaro (Pathé, MG 271)
1955 — 'Stu fungo cinese/Rapsodia svedese (Pathé, MG 297)
1955 — Pianofortissimo/Carlotta (Pathé, MG 304)
1955 — Ciribirin/Tani (Pathé, MG 307)
1955 — Istanbul/Margie (Pathé, MG 312)
1955 — 'E spingole frangese/Tititi-tititi-tititi (Pathé, MG 313)
1955 — Mambo italiano/Mo' vene Natale (Pathé, MG 332)
23 בדצמבר 1955 — Io mammeta e tu/Domani (Pathé, MG 333)
1956 — Rock around the clock/Mister Sandman (Pathé, MG 336)
1956 — Ricordate Marcellino?/Papa loves mambo (Pathé, MG 337)
5 בינואר 1956 — Giuvanne cu' a chitarra/'E spingole frangese! (Pathé, MG 342)
1956 — I love Paris/Blue (Pathé, MG 343)
17 בפברואר 1956 — 'A luciana/La sveglietta (Pathé, MG 346)
1956 — Danza degli scorpioni/In un mercaro persiano (Pathé, MG 349)
1956 — Giuvanne cu'a chitarra/Io, mammeta e tu (Pathé, MG 350)
1956 — Domani/Blues (Pathé, MG 351)
1956 — 'O russo e 'a rossa/Vino, vino (Pathé, MG 360)
1956 — T'è piaciuta/C'est magnifique (Pathé, MG 361)
1956 — Guaglione/'O russo e 'a rossa (Pathé, MG 376)
דיסקוגרפיה > רנאטו קרוזונה והשישייה שלו

1957 — Tu vuo' fa' l'americano/'O suspiro (Pathé, MG 387)
1957 — Piccerella/Buonanotte (Pathé, MG 388)
1957 — Chella llà/Mamma Rosa (Pathé, MG 389)
1957 — Serenatela sciuè sciuè/Amaramente (Pathé, MG 399)
1957 — Il pericolo n.1/'O suspiro (Pathé, MG 400)
1957 — Que serà, serà/Buonanotte (Pathé, MG 401)
1957 — Chella llà/Tu vuo' fa' l'americano (Pathé, MG 402)
1957 — Lazzarella/Storte va... deritta vene (Pathé, MG 406)
1957 — L'hai voluta te!/'A casciaforte (Pathé, MG 407)
1957 — 'O suspiro/T'è piaciuta (Pathé, MG 409).הצד האחורי מיוחס לרנאטו קרוזונה והרביעייה שלו
1957 — Piccolissima serenata/Torero (Pathé, MG 421)
5 באוקטובר 1957 — 'A sonnambula/Pigliate 'na pastiglia (Pathé, MG 422)
1957 — I tre compari/Armen's theme (Pathé, MG 423)
1957 — Buon Natale, amore/Torero (Pathé, MG 424)
1957 — Colonel Bogey/Allegro motivetto (Pathé, MG 436)
1958 — Colonel Bogey/Magic Moments (Pathé, MG 440)
1958 — Magic moments/Mama Guitar (Pathé, MG 442)
1958 — 'O sarracino/Caravan petrol (Pathé, MG 443)
1958 — Amor di pastorello/Allegro motivetto (Pathé, MG 443)
תקליטי 45 סל"ד
דיסקוגרפיה > שלישיית קרוזונה

1954 — N'accordo in fa/Eternamente (Pathé, GQ 2001)
1954 — La pansè/Malafemmena (Pathé, GQ 2020)
1954 — Johnny Guitar/Il piccolo montanaro (Pathé, GQ 2006)
דיסקוגרפיה > רנאטו קרוזונה והרביעייה שלו

1955 — Mambo italiano/Io mammeta e tu (Pathé, GQ 2011)
1955 — Mo vene Natale/Domani (Pathé, GQ 2012)
1956 — Blues/Rock around the clock (Pathé, GQ 2013)
1956 — A Luciana/Giuvanne cu' 'a chitarra (Pathé, GQ 2014)
29 בפברואר 1956- Giuvanne cu 'a chitarra/Io mammeta e tu (Pathé, GQ 2016)
1956 — Domani/Blues (Pathé, GQ 2017)
1956 — Scapricciatiello/Maruzzella (Pathé, GQ 2018)
1956 — Mister Sandman/C'est magnifique (Pathé, GQ 2019)
לקריאה נוספת

Scuderi, Antonio. "Okay Napulitan!: Social Change and Cultural Identity in the Songs of Renato Carosone." Italica, Vol. 87. No. 4 (2010) : 619-36
הערות שוליים

1 2 3 4 5 6 7 8 9 10 11 12 13 14 15  W.Molducci
↑  אתר זיכרון לקרוזונה באתר בית הקברות בטרביניאנו רומאנו
↑  viaggi news
↑  אתר על בית הקברות פלמיניו-פרומה פורטה
↑  באתר Find a Grave
↑  האתר funus
↑  Bon Bon באתר הפרס גראמי התחרות ה-12 2014
קרוזונה (משמאל) ולהקתו, צילום מהמכזין "טמפו" בגיליון 56, 1958
צילום של קרוזונה מ-1995 מאת אוגוסטו דה לוקה
הנס מאייר

ערך זה עוסק באדריכל. אם התכוונתם למסאי שנולד בשם זה, ראו .
| --- | --- |

 לידה:  18 בנובמבר 1889 בזל, שווייץ 
 פטירה:  19 ביולי 1954 (בגיל 64) לוגאנו, שווייץ 
 תחום יצירה:  אדריכלות 
 זרם באמנות:  מודרניזם 
 
הנס אמיל מאייר (בגרמנית: Hans Emil "Hannes" Meyer; ‏18 בנובמבר 1889 – 19 ביולי 1954) היה אדריכל שווייצרי ומנהלו השני של בית הספר "הבאוהאוס".
קורות חיים

מאייר, יליד בזל שבשווייץ, היה אדריכל מודרניסטי אשר השפיע רבות על התגבשות האדריכלות המודרנית באירופה של שנות ה-20 וה-30. היה ממייסדי CIAM (הקונגרס הבינלאומי לאדריכלות מודרנית) ב-1928 וניהל את הבאוהאוס מאותה שנה ועד 1930.
בשנת 1930 היגר לברית המועצות, שם הרצה באקדמיה לאדריכלות והנדסה אזרחית. פיקח על תכנון מגורי פועלים במגניטוגורסק, יקטרנבורג, ופרם. בשנת 1933 הציג תוכנית כללית לתכנון בירת החבל היהודי האוטונומי בירוביג'ן. התוכנית נבנתה בסגנון באוהאוס, אך יושמה חלקית בלבד. בשנת 1936 עזב את ברית המועצות, מחשש להיעצר על ידי הנקוו"ד. שב לשווייץ, אך בשנת 1939 היגר למקסיקו.
עליית יהודים להר הבית

ערך זה עוסק בעלייה להר הבית כתופעה חברתית. אם התכוונתם לסוגיה הלכתית, ראו .
הר הבית, מבט מדרום
שער המוגרבים, הכניסה היחידה דרכה יהודים מורשים להיכנס להר הבית
עליית יהודים להר הבית היא תופעה דתית שבמסגרתה יהודים עולים להר הבית, המקום בו על פי המסורת היהודית ניצבו בית המקדש הראשון והשני. העלייה נמצאת במוקד פולמוס מדיני, ביטחוני והלכתי, ומספר ארגונים פועלים במטרה להגביר או לצמצם את התופעה.
במאה ה-21 עליית יהודים להר הבית התגברה, כאשר נרשמות עשרות אלפי עליות כל שנה. רוב העולים הם דתיים לאומיים ומיעוטם חילונים וחרדים. כמו כן עולים מעת לעת גם חברי כנסת, אישי ציבור ועיתונאים.
עלייה להר מחורבן בית שני ועד הקמת המדינה > לאחר חורבן בית המקדש השני

בתלמוד הבבלי ובמדרשי חז"ל יש התייחסויות מפורשות לכניסת תנאים להר הבית ולמקום המקדש לאחר החורבן. למשל באליהו רבה, מדרש המתוארך, לפי דעות שונות, בין המאה השלישית והעשירית לספירה:
פעם אחת נכנס רבי צדוק לבית המקדש וראה את בית המקדש חרב... שוב פעם אחת נכנס רבי נתן לבית המקדש, ומצא בית המקדש חרב וכותל אחד עומד.
בנוסף, בתלמוד הירושלמי מובאת משם רבי פינחס, דור רביעי-חמישי לאמוראי ארץ ישראל, עדות ראייה לפיה החכמים חולצים נעליהם תחת המשקוף של שער הר הבית (לצורך כניסה להר).
עלייה להר מחורבן בית שני ועד הקמת המדינה > השערת דינור בנושא בית כנסת בהר

ההיסטוריון בן-ציון דינבורג (דינור) פרסם בשנת תרפ"ט (1929) בכתב העת "ציון" מאמר ובו העלה השערה לפיה בתקופה המוסלמית המוקדמת בארץ ישראל, למן המאה השביעית לספירה ועד לכיבוש ירושלים על ידי הצלבנים בשנת 1099 לסירוגין, היה קיים בהר הבית בית כנסת שבו התפללו יהודים.
על פי השערת דינור, בית הכנסת היה צמוד לכותל המערבי מצידו הפנימי, סמוך לשער השלשלת, במקום שבו נבנה מאוחר יותר מתחם המחכמה, או דרומה מעט. בית הכנסת נבנה לראשונה בימי הח'ליף עומר בן אל-ח'טאב, נותר על כנו גם לאחר בניית כיפת הסלע ומסגד אל-אקצא בתקופת הח'ליף עבד אל-מלכ, והיה ברשותם הגמורה של היהודים עד ימי הח'ליף אל-מאמון. עם כיבושה של ארץ ישראל על ידי הפאטימים נבנה בית הכנסת מחדש על ידי פלטיאל הנגיד ועמד על תילו עד ימי הגזירות של הח'ליף אל חאכם, וחרב ביום י"ז באב, ד'תשע"ח. לאחר ביטול גזירותיו של אל חאכם, בימי החליף עלי אלט'אהר שב ונוסד בית כנסת בחלל תת-קרקעי בהר הבית, שמכונה בשם "המערה" באיגרות שנמצאו בגניזה הקהירית.
לפי דינור, שתי רעידות אדמה גדולות שהחרידו את ארץ ישראל בשלהי שנת 1033 ובראשית 1034 עשו שמות גם בבית הכנסת המחודש. המערה המשיכה לשמש כבית הכנסת עד לחורבן הגדול, המוחלט, של קהילת ארץ ישראל עם הגעת מסעי הצלב בשנת 1099. דינור משער כי בעדותו של הרמב"ם על עלייתו להר הבית (להלן) כוונתו היא למקומו של בית כנסת זה, שהיה בשטח ההר, ונחרב שנים לא רבות קודם לכן.
השערותיו של די-נור שנויות במחלוקת, וכבר לאחר פרסומן העירו אלעזר ליפא סוקניק והיסטוריונים נוספים שלפי פרשנותו הכתבים שציטט מתארים בית כנסת עתיק, אבל סביר יותר להניח שהם תיארו את כיפת הסלע, שהתמוטטה ברעידת אדמה בשנת 1016 ונבנתה מחדש חמש שנים לאחר מכן. כמו כן, חפירות ארכאולוגיות שנעשו בהר הבית במאה ה-19 לא מצאו ממצא ארכאולוגי כלשהו שיתמוך בהשערותיו.
עלייה להר מחורבן בית שני ועד הקמת המדינה > השערת דינור בנושא בית כנסת בהר > במאה השביעית

בפירושו לפרק ל' בספר תהילים, של החכם הקראי סלמון בן ירוחם, בן המאה העשירית, כותב המחבר כי בתקופה שלאחר הכיבוש הערבי במאה השביעית, נהגו יהודי ירושלים להתפלל בהר הבית:
כאשר בחסד אלהי ישראל נעתקו הרומאים ממנה (=מירושלים) והופיעה מלכות ישמעאל, ניתנה הרשות לישראל להיכנס ולגור שם, ונמסרו להם חצרות בית ה' והיו מתפללים שם משך שנים, ואחר-כך הוגד למלך ישמעאל כי הם עושים רעות... וציווה לגרשם אל שער אחד משעריו... והוסיפו לעשות הרע וקם עלינו מי שגירש אותנו משער בית המקדש.
עלייה להר מחורבן בית שני ועד הקמת המדינה > עליית הרמב"ם להר הבית

ברשימה המיוחסת לרמב"ם ניתן להבין שבגיל עשרים ושבע הוא עלה להר הבית והתפלל שם:
ונכנסתי לבית הגדול והקדוש והתפללתי בו ביום חמישי, ששה ימים לירח מרחשון... הימים האלו... נדרתי שיהיו לי כמו יום טוב ותפילה ושמחה בה' ואכילה ושתייה. אלהים יעזרני על הכל, ויקים לי 'נדרי לה' אשלם' אמן. וכשם שזכיתי להתפלל בה ובחורבנה, כך אראה אני וכל ישראל בנחמתה מהרה אמן.
עדות זו מצטרפת לאיגרת אחרת לרבי יפת הדיין, שבה הרמב"ם ציין ששניהם, יחד עם אביו ואחיו של הרמב"ם, "ארבעתנו הלכנו בבית ה' ברגש", הלשון אשר בה משתמש הרמב"ם במשנה תורה לתיאור ההליכה בעזרה: ”וכל הנכנס לעזרה יהלך בנחת בְמקום שמותר לו להיכנס לשם, [...] ומהלך באימה ויראה ופחד ורעדה, שנאמר: 'בבית אלֹהים נהלך ברָגש'.”
רבים כתבו שלא ייתכן שהרמב"ם נכנס לתוך מקום בית המקדש, דבר האסור בטומאת מת גם לפי פסק הרמב"ם בעצמו בספר משנה תורה. מנגד, אחרים מסבירים שכוונת הרמב"ם היא שהוא נכנס להר הבית המותר בכניסה בטומאת מת, אך לא למקום המקדש עצמו, ושם עמד נוכח חורבות "הבית הגדול והקדוש". יש שהסבירו שאין הכוונה להר הבית אלא לבית כנסת גדול בירושלים. הם הביאו כראיה לדבריהם את דברי המהרי"ק: ”ויהי כהיום אשר קרה מקרה, כי בעוונותינו הרבים פרש צר על בית־הכנסת שבירושלים, וניתץ את 'הבית הגדול והקדוש'.” הרב עובדיה יוסף הביא בשם רבי יעקב חי זריהן שכוונת הדברים לבית הסמוך להר הבית הקרוי 'מדרש שלמה'.
עלייה להר מחורבן בית שני ועד הקמת המדינה > בתקופת הראשונים והאחרונים

רבי אברהם בר חייא הנשיא, שחי במאה ה-12, כותב בספרו "מגילת המגלה":
ובתחילה כשהחריבוהו הרומיים לא היו מונעים את ישראל מלבוא אליו ולהתפלל בתוכו, וכמו כן היו מלכי ישמעאל נוהגים עמם מנהג טוב והרשו אל ישראל לבוא אל הבית ולבנות בו בית תפילה ומדרש, והיו כל גלויות ישראל הקרובים אל הבית עולים אליו בחגים ובמועדים ומתפללים בתוכו ומעמידים תפילתם כנגד תמידין ומוספין, ועל המנהג הזה נהגו כל ימי מלכות ישמעאל.
וכתב רבי מנחם המאירי בפירושו לש"ס:
ומנהג פשוט ליכנס שם לפי מה ששמענו.
רבי שמואל בר שמשון כותב באגרותיו על אשר ביקר בירושלים עם רבי יהונתן הכהן מלוניל:
באנו אל ירושלים... ובכינו בכיה גדולה אני והכהן הגדול מלוניש, ונכנסנו בשער עד לפני מגדל דוד, ונבוא להשתטח עד לפני העזרה, ונפול על פנינו לפני שער שכנגדו מבחוץ, לרוח עין עיטם הוא בית הטבילה לכהנים, ושמה שער שכנגדו בכותל מערבי.
הרדב"ז פסק על פי המסורת כי מקום קודש הקודשים הוא בכיפת הסלע והזכיר היתר שבזמנו נאסר על היהודים להיכנס לשטח ההר ותחת זאת היו עולים על עליות מסביב[דרושה הבהרה] או נכנסים חלקית[דרושה הבהרה] להר דרך מנהרות. וכתב:
”מ"מ יש לי לתת טעם למנהג שנהגו כל העולם לעלות באותם עליות לראות משם את הבית כלו ולא שמענו ולא ראינו מי שמיחה בידם”
כך טוען האדמו"ר מקלויזנבורג, רבי יקותיאל יהודה הלברשטאם, מחבר שו"ת דברי יציב:
”גם בנוגע להר הבית והמקומות הקדושים סביב, שבדורות הראשונים לא היה מי שיעכב בעד בני ישראל את הכניסה אליו, והיו מי שעלו להתפלל בהר הבית עד הגבול שהיה ידוע להם בבירור ששם מותר לטמאי מתים לגשת ולהתקרב, וכפי שמעיד הרמב"ם באיגרתו.”
עלייה להר מחורבן בית שני ועד הקמת המדינה > התקופה הממלוכית והעות'מאנית

במשך למעלה מ-700 שנה שבהן ירושלים הייתה תחת כיבוש מוסלמי, שקבעו שהכניסה להר אסורה למי שאינו מוסלמי, ממילא יהודים לא יכלו להיכנס להר הבית. כך היה תחת השלטון הממלוכי, וכך המצב נמשך גם במרבית תקופת השלטון העות'מאני. רק בשנת 1839, בעקבות רפורמות טנזימאט בממסד ובחקיקה העות'מאנית, ניתנה הרשות ללא־מוסלמים להיכנס למתחם הר הבית, אולם לשם כך היה נדרש להשיג אישור מיוחד מפחת העיר. אולם עדיין ביקורי יהודים לא היו רווחים, גם עקב הקושי הטכני וגם עקב איסורים הלכתיים.[דרוש מקור]
ב־26 ביולי 1855, ביקרו בהר הבית משה ויהודית מונטיפיורי, בלוויית ידידים, בהנחייתם של כאמל פחה ומפקד הצבא שלו. הם סיירו במתחם תחת שמירת חיילים חמושים, ובמהלך הסיור נכנסו אל המעבר התת־קרקעי שמתחת למסגד אל־אקצא, המוביל אל "השער הכפול". הביקור עבר ללא גילויי עוינות מצד המוסלמים, אולם עורר גינויים מצד גורמים יהודיים בירושלים.
עלייה להר מחורבן בית שני ועד הקמת המדינה > תקופת המנדט הבריטי וממלכת ירדן

לאחר הכיבוש הבריטי נאסרה מיד עליית לא-מוסלמים להר הבית, אך למעשה בלחץ כנסיות אנגליות פרוטסטנטיות הפקודה בוטלה והמצב הוחזר לקדמותו. אף על פי כן, ניהולו השוטף של האתר נותר בידי הווקף, ששליטתו בהר התחזקה ב-1922, כאשר חאג' אמין אל-חוסייני, נשיא המועצה המוסלמית העליונה, העביר את משרדו מבניין ממשלתי אל הר הבית. מאז נמנעה כניסת לא-מוסלמים להר במקרים רבים, והרשויות לא פעלו בנושא.
כאשר הלורד ארתור ג'יימס בלפור, שהיה נוצרי, בא לביקור בארץ ב־1925, מנע הווקף את עלייתו להר הבית, ומשטרת המנדט לא ניסתה להתנגד לכך. בשנת 1929 סגר הווקף את הר הבית לחלוטין בפני יהודים.
עלייה להר מחורבן בית שני ועד הקמת המדינה > תקופת המנדט הבריטי וממלכת ירדן > התקופה הירדנית

במהלך מלחמת העצמאות ב־1948 השתלט הלגיון הירדני על מתחם הר הבית. גם בתקופת שלטונו, עד לכיבוש ההר בידי ישראל במלחמת ששת הימים לא התאפשרה כניסת יהודים ישראלים להר הבית (כמו ליתר השטחים שבשליטת ירדן).
עלייה להר בשלטון מדינת ישראל > ממלחמת ששת הימים עד האינתיפאדה השנייה

לאחר הקרב על ירושלים במלחמת ששת הימים עבר הר הבית לשלטון ישראל. לאחר סדרת דיונים החליטה ממשלת ישראל להשאיר בידי הווקף את השליטה במתחם הר הבית, ובמשך עשרות שנים רק יהודים מעטים עלו להר הבית. הרבנות הראשית התנגדה לעליית יהודים, וגם המדינה העדיפה להימנע מהתעסקות בהר הבית, ולתת ליהודים את הכותל. בין העולים בתקופה הזו אפשר למנות את הרב שלמה גורן, תנועת נאמני הר הבית ואנשי מכון המקדש. ארגונים נוספים הוקמו למען בניין בית המקדש וחידוש עבודת הקורבנות, וביניהם: התנועה לכינון המקדש, שוחרי המקדש (בראשות פרופ' הלל וייס), חוזרים להר ועוד.
בשנת 2001 הרב יוסף פלאי והרב יצחק שפירא הקימו את אגודת 'אל הר המור' שתקדם את נושא העלייה להר והחלו לעודד אותה בפומבי. כמות העולים הייתה מזערית, אך עצם השינוי הוביל להתעסקות מחודשת בנושא בעולם הישיבות, שהוביל להתגברות העלייה להר.
עלייה להר בשלטון מדינת ישראל > מהאינתיפאדה השנייה עד היום

ב-28 בספטמבר 2000 עלה אריאל שרון, להר הבית, יחד עם כמה חברי הכנסת מהליכוד. במהלך הביקור פתחו הערבים במהומות אלימות שמטרתן למנוע כניסת יהודים להר. בעקבות המהומות החליטה המשטרה למנוע כניסת יהודים להר למשך כשלוש שנים.
מאז האינתיפאדה השנייה גבר העיסוק הציבורי בנושא, נוספו ארגונים הקשורים לעלייה. לפי אחר העמותות שמקדמות זאת, בשנת 2013 נרשמו 8,528 עליות של יהודים להר הבית, בשנת 2019 נרשמו 37,708 עליות, ובשנת 2022 נרשמו 51,483 עליות.
ביום ירושלים, תשעה באב, שלושת הרגלים ומועדים נוספים אחרים, כמות העולים גדולה מהרגיל. הדבר כרוך בהכנות הן מצד ארגוני העלייה והן מצד המשטרה, אף שלעיתים הדבר מוביל לעומס ולחצים בכניסה להר.
ב-16 בנובמבר 2021 ועדת החינוך של הכנסת דנה בנושא לימוד מורשת הר הבית במערכת החינוך, והוסכם שהוא לא נלמד כראוי במערכת החינוך, ושיש להכניס אותו לרשימת אתרי החובה. לסיום קבעה הוועדה כי יש לבחון את הכנסת נושא הר הבית ובית המקדש כמקום הקדוש לעם היהודי לבגרות בהיסטוריה.
ב תשעה באב ה'תשפ"ד (13 באוגוסט 2024) עלו 2663 יהודים להר הבית (לטענת ארגון "מינהלת הר הבית"), ועשרות מהם תועדו כשהם מפרים בגלוי את הסטטוס קוו. הם התפללו והשתחוו במתחם, שרו את התקווה, רקדו והניפו את דגל ישראל. במקום נכחו גם השרים יצחק וסרלאוף ואיתמר בן גביר, בידיעתו ובאישורו של ראש הממשלה בנימין נתניהו. המשטרה נמנעה בתחילה מלפעול נגד המתפללים, ורק מאוחר יותר צמצמה את גודל הקבוצות שהורשו להיכנס ועצרה 11 מתפללים.
פעילים למען עליית יהודים להר הבית ציינו כי קיבלו תמיכה מהשר לביטחון לאומי איתמר בן גביר וממשטרת ירושלים. המעשים גונו, בין השאר, על ידי שר הדתות מיכאל מלכיאלי, יושב ראש האופוזיציה יאיר לפיד, ויושב ראש דגל התורה ח"כ משה גפני. גם בזירה הבין-לאומית גינו את הפרות הסטטוס קוו, בין היתר על ידי משרד החוץ של ירדן, דוברו של מחמוד עבאס וארגון ועדות ההתנגדות העממית.
עלייה להר בשלטון מדינת ישראל > מגבלות על עליית יהודים להר

הכניסה למסגדים ולמבנים בהר אסורה (החל משנת 2003), וניתן להיכנס דרך שער המוגרבים בלבד, המצוי ברחבת הכותל המערבי. עם זאת, ניתן לצאת מכל השערים, כולל שערי שוק העיר העתיקה ברובע המוסלמי.
המבקרים חייבים לעבור בדיקה ביטחונית. אסור להתפלל או להשתחוות בכל שטח המתחם. הכניסה בקבוצה המלווה בשוטרים, וההליכה במסלול ובקצב המוגדר על ידם בלבד. בעבר גם לוו הקבוצות על ידי אנשי וקף.
אסור להכניס למתחם תשמישי קדושה יהודיים ואף אסור להכניס דגל ישראל. כמו כן אסור להכניס כלים מוזיקליים ואסור לשיר בשטח ההר.
התנגדות לכניסה למתחם הר הבית

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה. חסרה התנגדות לעלייה מהסיבה המדינית וההיסטורית, בגלל תוקפם המחייב של ההסכמים בין מדינת ישראל לווקף הירדני.
התנגדות לכניסה למתחם הר הבית > התנגדות מוסלמית לעליית יהודים להר

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
הר הבית באסלאם משמש כמקום בעל חשיבות גבוהה, ועליית יהודים אליו נתפסת בצורה שלילית בקרב חלק מהמאמינים באסלאם. אחד הגורמים לפריצת המאורעות בירושלים לפני כמאה שנה היו הטפות אמין אל-חוסייני על כך ש"אל-אקצא בסכנה".
התנגדות לכניסה למתחם הר הבית > התנגדות ביטחונית לעלייה להר הבית

בקרב המתנגדים לעלייה להר נפוץ השימוש בביטוי "חבית חומר נפץ" של המזרח התיכון. לטענתם, הר הבית כל כך חשוב מבחינה דתית, עד שכל אירוע בו עלול לגרור תגובות קשות ואלימות באזור. זו גם הסיבה לוויתור על הר הבית במלחמת ששת הימים, כמילותיו של שר הביטחון דאז, משה דיין: "מה אנחנו צריכים את כל הוותיקן הזה?" בשנת 2015, לאחר רצח ישעיהו קרישבסקי בירושלים, פיזרו קבוצות חרדיות מנשרים המטילים על תנועת נאמני הר הבית את האחריות לגל הפיגועים, מכיוון שלטענתם הם "מתגרים בערבים". גם נשיא ישיבת הר המור, הרב צבי ישראל טאו, אמר דברים דומים. עמותות שמאל טוענות שהעלייה להר תעורר מלחמת דת עם העולם המוסלמי כולו.
תמיכה בעלייה

תומכי העלייה פועלים ממניעים שונים. חלקם עושים זאת מחמת הגבלת כניסת יהודים להר הבית, דבר שמהווה לדבריהם אפליה ופגיעה בחופש הפולחן היהודי, והם מבקשים שוויון זכויות וחופש פולחן ליהודים כמו למוסלמים ולבני דתות אחרות. חלק מהעולים פועלים מתוך מניע דתי, עלייה למקום המקדש מתוך שאיפה לבנותו או להתפלל במקום בו עמד.
רוב תומכי העלייה מזדהים עם הימין הפוליטי בישראל ורואים בעלייה להר מימוש הריבונות הישראלית. אורי צבי גרינברג ניסח זאת כך: "מי ששולט בהר הבית, שולט בירושלים. מי ששולט בירושלים שולט בארץ־ישראל". חסידי גישה זו מסבירים שדווקא יצירת אזורים שאליהם יהודים לא נכנסים היא זו שפוגעת בסיכוי לחיים משותפים.
לדעתם, הדרת רגלי היהודים מההר תהווה כניעה לטרור, ורק מעודדת עוד טרור, כפי שניסח זאת אראל סג"ל: "עבור הערבים, ויתור של ישראל על הר הבית יהיה הוכחה ניצחת לקיומנו כחולות נודדים". הוויתור על ההר מעצים את תקוות הפלסטינים שנוותר גם על ירושלים ואולי אף על מדינת ישראל כולה, ובכך מעודד אותם להגביר את האלימות כלפי המדינה.
תמיכה בעלייה > ארגונים המעודדים עלייה להר

ישנם מספר ארגונים העוסקים בעידוד העלייה להר. ריבוי הגופים נובע מגישות שונות ביחס לנושא זה, שאיפות ומניעים מגוונים ומקהלי יעד שונים.
תמיכה בעלייה > ארגונים המעודדים עלייה להר > נאמני הר הבית

בעקבות איחוד ירושלים במלחמת ששת הימים הוקם בשנת 1967 ארגון נאמני הר הבית וארץ ישראל, והוא הארגון הוותיק ביותר הפועל בנושא כיום. מטרות הארגון המוכרזות הן "להביא להגשמתה של האמונה והשאיפה ההיסטורית של עם ישראל המעוגנת בתורת ישראל, שעל פיה הר הבית הוא מקום המרכז הלאומי, הדתי, הרוחני של עם ישראל וארץ ישראל". באופן מעשי מתרכזת פעילותה של התנועה בדרישה לאפשר ליהודים כניסה להר הבית ולהביא לפתיחתו המלאה לתפילת רבים יהודית. בשנת 1968 עתר הארגון לבג"ץ נגד האיסור על יהודים להתפלל בהר הבית.
תמיכה בעלייה > ארגונים המעודדים עלייה להר > נשים למען המקדש

ארגון נשים למען המקדש הוקם על ידי נשים בשנת ה'תש"ס (2000) במטרה להעלות את נושא המקדש והר הבית לסדר היום הציבורי בכלל ובקרב נשים בפרט. הארגון מפעיל חוגי בית וסדנאות לנשים וילדים, מכשיר מדריכות ויועצות הלכה לענייני הר הבית, ומלווה כלות בעלייה להר לקראת חתונתן. בנוסף לכך, מאז רצח הלל אריאל נשות הארגון מקפידות לעלות להר בכל ראש חודש.
תמיכה בעלייה > ארגונים המעודדים עלייה להר > בידינו – למען הר הבית

עמותת בידינו – למען הר הבית הוקמה על ידי תום ניסני, פעיל באם תרצו, בשנת 2014. התנועה כוללת שיתוף פעולה של חילונים ודתיים, וכיום היא הגוף הגדול ביותר הפועל להעלאת יהודים להר הבית. בעת הקמתה נקראה התנועה "סטודנטים למען הר הבית", ובשנת 2021 שונה שמה לשם הנוכחי. מטרת התנועה "לחבר את עם ישראל להר הבית ולהביא לשינוי המצב, לתיקון האפליה ולהחזרת הר הבית לידי עם ישראל כולו".
העמותה פועלת בזירה המשפטית, בפגישות עם שרים וחברי כנסת והקמת שדולה למען הר הבית בכנסת, בתקשורת והסברה, ובתמיכה מעשית בעולים יהודים להר הבית.
תמיכה בעלייה > ארגונים המעודדים עלייה להר > כפות המנעול

ארגון כפות המנעול נוסד בשנת 2014 על ידי מדריכי טיולים ירושלמים. מטרתו לקדם סיורים מודרכים מקצועיים בשטח הר הבית. הארגון מקיים קורסים ייעודיים למדריכים כדי לעבוד בהר, מספק הדרכה מקצועית לעולים עצמאיים ותוכניות הכשרה והדרכה לארגונים אחרים.
תמיכה בעלייה > ארגונים המעודדים עלייה להר > ישיבת הר הבית

ישיבת הר הבית הוקמה בשנת 2017. בראשות הישיבה עומד הרב אליהו ובר, ונשיאה הוא הרב חיים עוזר חייט. בתחילת שנת תשפ"א (2020) הוקם במסגרת הישיבה גם "כולל דרישת ציון" בראשות הרב אלישע וולפסון. הישיבה מתייחדת במטרה לייצר נוכחות יהודית קבועה בהר. על ידי הקביעות, מבקשת הישיבה לעודד עוד עולים בטהרה ולצרפם לתפילות ולשיעורים.
ביום ירושלים תשפ"ב הישיבה והכולל גייסו במימון המונים כחצי מיליון שקלים. לקראת הגיוס פורסמה תמיכתם בארגון של הרב שמואל אליהו, הרב מאיר מאזוז, הרב צפניה דרורי והרב אייל יעקובוביץ'.
תמיכה בעלייה > ארגונים המעודדים עלייה להר > מנהלת הר הבית

מנהלת הר הבית הוא ארגון שהוקם בשנת 2017 בעקבות הפיגוע שבוצע בהר הבית כלפי שוטרים ישראלים.